CELEX: 62011TN0536
Language: et
Date: 2011-10-02 00:00:00
Title: Kohtuasi T-536/11: 2. oktoobril 2011 esitatud hagi — European Dynamics Luxembourg jt versus komisjon

3.12.2011   
            
            
               ET
            
            
               Euroopa Liidu Teataja
            
            
               C 355/27
            
         2. oktoobril 2011 esitatud hagi — European Dynamics Luxembourg jt versus komisjon
   (Kohtuasi T-536/11)
   2011/C 355/48
   Kohtumenetluse keel: inglise
   
      Pooled
   
   
      Hagejad: European Dynamics Luxembourg SA (Ettelbrück, Luksemburg), European Dynamics Belgium SA (Brüssel, Belgia), Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateena, Kreeka) (esindajad: advokaadid N. Korogiannakis ja M. Dermitzakis)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               Tühistada Euroopa Liidu Väljaannete Talituse otsus valida välja hagejate pakkumus, mis esitati hankemenetluses AO 10340 (1., 2. ja 4. osa) „Arvutiteenused — tarkvara arendamine ja hooldus ning infotehnoloogiliste rakenduste alane nõustamine ja abi” (1), paremusjärjestuses kolmanda lepingupoolena 1. ja 4. osas ja paremusjärjestuses teise lepingupoolena 3. osas, millest teavitati hagejaid 22. juuli 2011. aasta kirjas, ning tühistada kõik talituse sellega seotud otsused, seal hulgas otsused sõlmida vastav leping paremusjärjestuses esimese ja teise lepingupoolega; ja
            
         
               —
            
            
               mõista Euroopa Liidu Väljaannete Talituselt hagejatele välja hüvitis summas 3 450 000 eurot kahju eest, mis tekkis võimaluse kaotamise ning nende maine ja usaldusväärsusele kahjustamise tõttu; ja
            
         
               —
            
            
               mõista Euroopa Liidu Väljaannete Talituselt välja hagejate kohtukulud ning muud käesoleva hagiga seotud kulud.
            
         
      Väited ja peamised argumendid
   
   Hagi põhjenduseks esitab hageja kolm väidet, ühe iga osa kohta.
   
               1.
            
            
               Esimene väide, mille kohaselt:
               
                           —
                        
                        
                           on Euroopa Liidu Väljaannete Talitus rikkunud põhjendamiskohustust, ei ole avaldanud edukaks osutunud pakkuja teeneid ning ei ole üldiselt järginud finantsmääruse artikli 100 lõike 2 sätteid;
                        
                     
         
               2.
            
            
               Teine väide, mille kohaselt
               
                           —
                        
                        
                           Euroopa Liidu Väljaannete Talitus on rikkunud pakkumismenetluse tingimusi ning kohaldanud pakkumuse hindamise kriteeriume, mis on vastuolus finantsmääruse artikliga 97 ja selle määruse rakenduseeskirjade artikliga 138;
                        
                     
         
               3.
            
            
               Kolmas väide, mille kohaselt:
               
                           —
                        
                        
                           on hindamiskomitee teinud ilmseid hindamisvigu, esitanud ebaselgeid ja põhjendamatuid märkusi, pakkumiskutses sisalduvatesse pakkumismenetluse tingimustesse on tehtud muudatus a posteriori, pakkujatele ei ole õigeaegselt tutvustatud uusi tingimusi ning omavahel on segatud valikukriteerium ja lepingu sõlmimise kriteerium.
                        
                     
         
      (1)  ELT 2011/S 66 — 106099